Заседание на КС
На основание на разпоредбите на Устава на НАСО РБ и във връзка с Решение-препоръка на УС от 24.02.2011 г., Контролния съвет /КС/ на НАСО РБ проведе оперативно заседание, във връзка с подготовката на Отчета на КС за ХVІІІ-то Общо събрание на НАСО РБ. 

Заседанието се проведе на 18 и 19 март 2011 г. в офиса на НАСО РБ в гр. Габрово при следния дневен ред:

1. Преглед на изпълнението на решенията на УС за периода април 2010 – март 2011 г.

2. Активността на членовете на управленските органи;

3. Проверка и контрол на счетоводната документация.

4. Проверка и контрол на придобитите материални активи.

5. Разни.

В работата му, освен членове на КС, взе участие и ръководството на УС на НАСО РБ.

В оперативен порядък,  участниците в заседанието извършиха следното:

· Провериха и приеха справката за изпълнение на решенията на УС за отчетния период,

· Провериха и приеха Справка за активността на членовете на управителните органи в заседания и други прояви. Беше констатирано, че Председателят и Зам. Председателите на УС са присъствали на всички заседания. На всички заседания на УС са присъствали и членове на КС.

· Осъществиха проверка и контрол на счетоводната документация. За отчетния период не са констатирани отклонения и нарушения по финансовата дисциплина по отношение на счетоводната отчетност, целесъобразността и икономичното изразходване на финансовите средства. Не са установени нарушения на Закона за счетоводството, Националните счетоводни стандарти, Закона за юридическите лица с нестопанска цел и други нормативни актове и разпоредби. С цел ефективно използване на финансовите средства на Сдружението, препоръчаха на УС да приеме решения и предприеме мерки за редуциране на разходите за заседания, свързани с участие на външни лица.

· Провериха и приеха изпълнението на Бюджета на НАСО РБ за 2010 г. - приходи, разходи;

· Състоянието на  документите в архива и деловодната дейност на асоциацията.
Обсъдени бяха Отчета за работата на УС през отчетния период, както и въпроси, свързани с организацията и провеждането на ХVІІІ-то ОС във Видин. 

В детайли, с дейността и констатациите на КС ще имате възможност да се запознаете от Отчета на КС на НАСО РБ за 2010 г., който е един от работните документи на предстоящото Общо събрание. 

Следващото оперативно заседание на КС ще бъде в навечерието на ХVІІІ-то ОС във Видин!
КС на НАСО РБ

